text: [{"text_idx": "#000002", "text": "Eitt h\u00f8vu\u00f0sendama\u0301l vi\u00f0 rannso\u0301knartu\u0301rinum a\u0301 F\u00f8royabanka er at fylgja vi\u00f0 n\u00f8gdini av botnfiski. N\u00f8gdin av e-DNA ver\u00f0ur eisini kanna\u00f0"}, {"text_idx": "#000003", "text": "Hetta er ein fimm a\u0301ra verk\u00e6tlan, sum Fiskivinnuroyndir hava fi\u0301ggja\u00f0, har fleiri partar eru vi\u00f0 (Mynd: Jens Kr. Vang)"}, {"text_idx": "#000004", "text": "N\u00e6stu vikuna skal havrannso\u0301karskipi\u00f0 Ja\u0301kup Sverri a\u0301 F\u00f8royabanka i\u0301 samband vi\u00f0 a\u0301rligu yvirlitistrolingina um va\u0301ri\u00f0. Umframt kanning av st\u00f8\u00f0uni hja\u0301 botnfiski a\u0301 bankanum, ver\u00f0ur n\u00f8gdin av e-DNA i\u0301 vatnroyndum kanna\u00f0, og Umhv\u00f8rvisstovan ger neyvar uppma\u0301tingar av botninum a\u0301 bankanum."}, {"text_idx": "#000006", "text": "Sum ein partur av eini verk\u00e6tlan, sum Havstovan arbei\u00f0ir vi\u00f0, ver\u00f0ur eisini n\u00f8gdin av e-DNA kanna\u00f0, har vatnroyndir ver\u00f0a tiknar, fyri at ma\u0301ta n\u00f8gdina av DNA i\u0301 sjo\u0301num, sum stavar fra\u0301 toski og hy\u0301su. U\u0301rslitini fra\u0301 e-DNA kanningunum ver\u00f0a si\u0301\u00f0an samanbornar vi\u00f0 u\u0301rslitini fra\u0301 yvirlitstrolingini."}, {"text_idx": "#000007", "text": "Hetta er ein fimm a\u0301ra verk\u00e6tlan, sum Fiskivinnuroyndir hava fi\u0301ggja\u00f0. Endama\u0301li\u00f0 vi\u00f0 verk\u00e6tlanini er at kanna, um e-DNA-kanningar kunnu bru\u0301kast, sum partur av grundarlagnum fyri stovnsmetingar. Havstovan, umframt fleiri a\u00f0rir granskingarstovnar um allan heimin, arbei\u00f0a vi\u00f0 li\u0301knandi kanningum, og kanningarnar a\u0301 F\u00f8royabanka eru ty\u0301dningarmiklar sum i\u0301skoyti til hesa altjo\u0301\u00f0a gransking."}, {"text_idx": "#000008", "text": "Vi\u00f0 a\u0301 tu\u0301rinum er eisini eitt li\u0301ti\u00f0 norskt granskingarli\u00f0, sum skal taka nakrar royndir fyri at kanna, hvussu skjo\u0301tt DNA fra\u0301 fiski heldur s\u00e6r i\u0301 vatnroyndunum, a\u0301\u00f0renn ta\u00f0 ver\u00f0ur ni\u00f0urbroti\u00f0."}, {"text_idx": "#000012", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000013", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000018", "text": "Smyril Line keypir enn eitt farmaskip"}]